
Nodiadau Wedi’i Cadarnhau Cyfarfod Cyffredinol Blynyddol a gynhaliwyd ar 14 Gorffennaf 2026
Cafodd y cyfarfod ei gynnal yn yr Ystafell Gynhadledd, Canolfan Optig, Llanelwy
a'i ffrydio'n fyw ar y Rhyngrwyd

	Yn bresennol:

	Pippa Britton
	(PB)
	Cadeirydd y Bwrdd

	Tracey Cooper
	(TC)
	Prif Weithredwr

	Sumina Azam
	(SA)
	Cyfarwyddwr Cenedlaethol Polisi ac Iechyd Rhyngwladol

	Iain Bell
	(IB)
	Cyfarwyddwr Cenedlaethol Gwybodaeth ac Ymchwil Iechyd y Cyhoedd

	Huw David 
	(HD)
	Cyfarwyddwr Anweithredol (Awdurdod Lleol)

	Clare Jenkins
	(CJ)
	Is-gadeirydd y Bwrdd, Cyfarwyddwr Anweithredol a Chadeirydd y Pwyllgor Ansawdd, Diogelwch a Gwella 

	Meng Khaw
	(MK)
	Cyfarwyddwr Cenedlaethol Gwasanaethau Diogelu Iechyd a Sgrinio, Cyfarwyddwr Meddygol Gweithredol. 

	Yn Bresennol:

	Liz Blayney 
	(LB)
	Dirprwy Ysgrifennydd y Bwrdd a Dirprwy Bennaeth Uned Fusnes y Bwrdd

	Angela Cook
	(AC)
	Cyfarwyddwr Cynorthwyol Ansawdd a Nyrsio 

	Stephanie Humphries
	(SH)
	Swyddog Cymorth y Bwrdd 

	Neil Lewis
	(NL)
	Cyfarwyddwr y Gweithlu a Datblygu Sefydliadol

	Paul Veysey
	(PV)
	Ysgrifennydd y Bwrdd a Phennaeth Uned Fusnes y Bwrdd

	Ymddiheuriadau:

	Claire Birchall
	(CB)
	Cyfarwyddwr Gweithredol Nyrsio, Ansawdd a Llywodraethu Integredig

	Nick Elliott
	(NE)
	Cyfarwyddwr Anweithredol (Data a Digidol) 

	Elizabeth Evans 
	(EE)
	Cynrychiolydd Ochr Staff

	Sian Griffiths 
	(SG)
	Cyfarwyddwr Anweithredol (Iechyd y Cyhoedd) a Chadeirydd y Pwyllgor Gwybodaeth ac Ymchwil

	Jim McManus
	(JM)
	Cyfarwyddwr Cenedlaethol Iechyd a Llesiant

	Catherine Purcell 
	(CP)
	Cyfarwyddwr Anweithredol (Prifysgolion)

	Tamsin Ramasut
	(TR)
	Cyfarwyddwr Anweithredol (Cydraddoldeb ac Amrywiaeth) a Chadeirydd y Pwyllgor Pobl a Datblygu Sefydliadol

	Claire Sullivan 
	(CS)
	Cynrychiolydd Ochr Staff 

	Kate Young
	(KY)
	Cyfarwyddwr Anweithredol (Trydydd Sector) a Chadeirydd y Pwyllgor Archwilio a Llywodraethu Corfforaethol



Dechreuodd y cyfarfod am 12:10

	Cyfarfod Cyffredinol Blynyddol 2026.07.14/1
	Croeso ac Ymddiheuriadau a Chyflwyniadau

	Croesawodd PB bawb i’r cyfarfod, ac estynnodd groeso cynnes i’r rhai a oedd yn arsylwi’r trafodion wyneb yn wyneb ac ar-lein.  Nododd mai pwrpas y Cyfarfod Cyffredinol Blynyddol hwn o’r Bwrdd oedd adolygu cyflawniadau’r flwyddyn 2025/26 a oedd yn cynnwys y sefyllfa ariannol, trafod y cyfleoedd a’r heriau i ddod, yn ogystal â rhoi cyfle i ymgysylltu â’r cyhoedd a staff.

Crynhodd PB y newidiadau i'r Bwrdd yn ystod y flwyddyn, a oedd yn cynnwys ffarwelio ag Angela Williams a ymddeolodd ym mis Mawrth, a chroesawu Zoe Pietrzak i rôl Cyfarwyddwr Gweithredol Strategaeth, Cyllid a Pherfformiad. 

Nododd PB hefyd mai dyma fyddai ei Chyfarfod Cyffredinol Blynyddol olaf fel Cadeirydd, cyn iddi ymddeol ym mis Hydref 2026. Diolchodd i gydweithwyr y Bwrdd am eu cefnogaeth a myfyriodd yn gadarnhaol ar ei phrofiad fel Cadeirydd.

Croesawodd hefyd Catherine Purcell i'r Bwrdd fel Cyfarwyddwr Anweithredol y Brifysgol, ac estynnodd groeso’n ôl i Huw David, Cyfarwyddwr Anweithredol (Awdurdod Lleol). Ymunodd Huw David â’r Bwrdd ym mis Mai 2025 a dychwelodd ym mis Mai 2026 yn dilyn cyfnod byr i ffwrdd o'r Bwrdd o fis Rhagfyr 2025.

Nododd y Bwrdd yr ymddiheuriadau a restrir uchod. 


	Cyfarfod Cyffredinol Blynyddol 2026.07.14/2
	Datganiadau Ariannol 2025/26

	Cyflwynodd ZP sefyllfa ariannol Iechyd Cyhoeddus Cymru ar gyfer 2025/26, a thynnodd sylw at y ffaith fod y sefydliad wedi cyrraedd yr holl dargedau ariannol a dyletswyddau statudol, ac wedi cynnal sylfaen ariannol gref.

Pwysleisiodd y pwyntiau allweddol a ganlyn:
· Cyrhaeddodd Iechyd Cyhoeddus Cymru yr holl dargedau ariannol a dyletswyddau statudol yn 2025/26, gan gyflawni sefyllfa o adennill costau effeithiol a sicrhau barn archwilio ddiamod heb unrhyw argymhellion ar gyfer gweithredu. 
· Cynhaliodd y sefydliad stiwardiaeth ariannol gref, gan gyflawni ei ddyletswyddau ariannol statudol a thargedau talu prydlon. 
· Cynyddodd gwariant 5% o'i gymharu â'r flwyddyn flaenorol, yn bennaf oherwydd dyfarniadau cyflog, newidiadau mewn Yswiriant Gwladol a thwf y gweithlu; roedd costau'r gweithlu yn cyfrif am 64% o gyfanswm y gwariant. 
· Gwnaeth Iechyd Cyhoeddus Cymru arbedion o £1.3 miliwn yn ystod y flwyddyn, gan ddangos ffocws parhaus ar effeithlonrwydd a gwerth am arian.


	Cyfarfod Cyffredinol Blynyddol 2026.07.14/3
	Crynodeb o Weithgarwch – Adroddiad Blynyddol 2025/26

	Rhoddodd TC drosolwg o'r cyflawniadau a nodir yn Adroddiad Blynyddol Iechyd Cyhoeddus Cymru 2025/26, gan dynnu sylw at gynnydd yn erbyn blaenoriaethau strategol y sefydliad. Pwysleisiodd fod gwella disgwyliad oes iach a lleihau anghydraddoldebau iechyd yn parhau i fod yn ffocws cyffredinol yng ngwaith y sefydliad.

· Dylanwadu ar Benderfynyddion Iechyd Ehangach: Roedd y cynnydd yn cynnwys dylanwadu ar agenda polisi Llywodraeth Cymru drwy dystiolaeth a chyngor iechyd y cyhoedd, ochr yn ochr â gwaith i gefnogi lleoedd iach, tai, cartrefi cynnes a chamau gweithredu i fynd i'r afael â thlodi plant.
· Hyrwyddo Llesiant Meddyliol a Chymdeithasol Roedd y cyflawniadau allweddol yn cynnwys y gwaith o gefnogi datblygiad y blynyddoedd cynnar, llesiant meddyliol mewn ysgolion, Hwb Cymorth Profiadau Niweidiol yn ystod Plentyndod (ACE), dulliau sy'n seiliedig ar drawma a rhaglenni i gefnogi llesiant mewn gweithleoedd a chymunedau.
· Hyrwyddo Ymddygiadau Iach: Gweithgareddau sy’n canolbwyntio ar roi'r gorau i ysmygu, pwysau iach, gweithgarwch corfforol a'r rhaglen Cynllun Gwên, gan gefnogi pobl ledled Cymru i wneud dewisiadau iachach a lleihau salwch y gellir ei atal.
· Cefnogi System Iechyd a Gofal Cynaliadwy: Gwnaed gwaith sylweddol i hyrwyddo gwasanaethau sy'n canolbwyntio ar atal, gan gynnwys Rhaglen Atal Diabetes Cymru Gyfan. Cafwyd canlyniadau cadarnhaol o ran lleihau’r achosion o bobl yn symud ymlaen i ddatblygu diabetes, a chefnogaeth i gryfhau gwasanaethau iechyd a gofal yn y gymuned.
· Darparu Gwasanaethau Iechyd y Cyhoedd Rhagorol: Parhaodd y sefydliad i ddarparu gwasanaethau sgrinio, microbioleg, genomeg a diogelu iechyd o ansawdd uchel, a oedd yn cynnwys gwahodd dros filiwn o bobl i gymryd rhan mewn rhaglenni sgrinio a phrosesu mwy na dwy filiwn o brofion labordy yn ystod y flwyddyn.
· Mynd i’r Afael ag Effeithiau Newid yn yr Hinsawdd ar Iechyd y Cyhoedd: Roedd y cynnydd yn cynnwys darparu tystiolaeth a chyngor i gefnogi gweithredu ar newid hinsawdd ledled Cymru, ochr yn ochr â mentrau i leihau effaith amgylcheddol y sefydliad ei hun. Roedd hyn yn cynnwys gwaith Hyrwyddwyr y Labordy Gwyrdd i leihau gwastraff a chynyddu ailgylchu.
· Galluogi Cyflawni ein Cynllun yn llwyddiannus: Roedd y cyflawniadau’n cynnwys dynodiad yn Ganolfan Gydweithredol Sefydliad Iechyd y Byd (WHO) ar Degwch Iechyd Digidol, sefydlu Awdurdod Dylunio Deallusrwydd Artiffisial, rhoi Strategaeth Pobl wedi'i hadnewyddu ar waith, buddsoddiad parhaus mewn diwylliant ac arweinyddiaeth, a chryfhau trefniadau llywodraethu a sicrwydd ar draws y sefydliad.

Diolchodd TC i staff Iechyd Cyhoeddus Cymru am eu hymrwymiad a'u hymroddiad a nododd fod cyflawniadau'r sefydliad dros y 12 mis blaenorol wedi bod yn bosibl diolch i ymdrechion ei bobl a'u hymrwymiad ar y cyd i wella iechyd a llesiant poblogaeth Cymru.


	Cyfarfod Cyffredinol Blynyddol 2026.07.14/4
	Gyrfaoedd Iechyd Cyhoeddus Cymru

	Rhoddodd NL drosolwg o yrfaoedd o fewn Iechyd Cyhoeddus Cymru, gan dynnu sylw at yr ystod eang o gyfleoedd proffesiynol sydd ar gael ar draws iechyd y cyhoedd, gwasanaethau corfforaethol, a swyddogaethau digidol, dadansoddol a chymorth. Pwysleisiodd ymrwymiad y sefydliad i ddatblygu talent y dyfodol drwy brentisiaethau a phartneriaethau ag ysgolion, colegau a phrifysgolion, ac anogodd y mynychwyr i archwilio'r llwybrau gyrfa amrywiol sydd ar gael o fewn Iechyd Cyhoeddus Cymru a'r sector cyhoeddus ehangach.


	Cyfarfod Cyffredinol Blynyddol 2026.07.14/5
	Sesiwn Holi ac Ateb 

	Cyflwynodd CJ yr eitem a chroesawodd gwestiynau gan y Cyhoedd a oedd wedi dod i law ymlaen llaw, yn ogystal â chwestiynau gan y rhai a oedd yn bresennol yn y cyfarfod. 

Mae crynodeb ysgrifenedig o'r cwestiynau a'r ymatebion a roddwyd ar gael ar y wefan.


	Cyfarfod Cyffredinol Blynyddol 2026.07.14/6
	Crynodeb a Chau’r Cyfarfod 

	Daeth PB â'r cyfarfod i ben a diolchodd i bawb am eu cyfraniadau. 


	Daeth y Cyfarfod i ben am 13:10

